Fuqarolarning xorijga chiqish biometrik pasportini olish uchun Yagona interaktiv davlat xizmatlari portali orqali ariza yuborish boʻyicha davlat xizmati koʻrsatishning maʼmuriy reglamentini tasdiqlash toʻgʻrisida
(resolution, 2022-09-05)

Oʻzbekiston Respublikasi Prezidentining “Aholi va tadbirkorlik subyektlariga davlat xizmatlaridan foydalanishda yanada qulay sharoitlar yaratish, bu borada byurokratik toʻsiqlarni qisqartirish boʻyicha qoʻshimcha chora-tadbirlar toʻgʻrisida” 2021-yil 23-martdagi PF-6191-son hamda “Davlat xizmatlari koʻrsatish infratuzilmasini takomillashtirish va aholining davlat xizmatlaridan foydalanish imkoniyatlarini kengaytirish chora-tadbirlari toʻgʻrisida” 2021-yil 24-iyuldagi PF-6269-son farmonlariga muvofiq Vazirlar Mahkamasi qaror qiladi: 1. Oʻzbekiston Respublikasi Prezidentining “Aholi va tadbirkorlik subyektlariga davlat xizmatlaridan foydalanishda yanada qulay sharoitlar yaratish, bu borada byurokratik toʻsiqlarni qisqartirish boʻyicha qoʻshimcha chora-tadbirlar toʻgʻrisida” 2021-yil 23-martdagi PF-6191-son Farmoniga muvofiq: xorijga chiqish biometrik pasportini rasmiylashtirish uchun ariza-anketani va davlat boji toʻlovini elektron tarzda Yagona interaktiv davlat xizmatlari portali orqali qabul qilish imkonini yaratish; fuqarolarning doimiy (vaqtincha) roʻyxatdan oʻtgan joyidan qatʼi nazar xorijga chiqish biometrik pasportini rasmiylashtirish eksterritorial tamoyil asosida amalga oshirilishi belgilanganligi maʼlumot uchun qabul qilinsin. 2. Quyidagilarni nazarda tutuvchi Fuqarolarning xorijga chiqish biometrik pasportini olish uchun Yagona interaktiv davlat xizmatlari portali orqali ariza yuborish boʻyicha davlat xizmati koʻrsatishning maʼmuriy reglamenti ilovaga muvofiq tasdiqlansin: fuqarolarning xorijga chiqish biometrik pasportini olish uchun elektron murojaat qilish boʻyicha arizalarni avtomatlashtirilgan tizim orqali qabul qilish tartibi; avtomatlashtirilgan tizimga kiritilgan maʼlumotlarga ishlov berish, saqlash va ulardan foydalanish hamda murojaatning holatini monitoring qilish; avtomatlashtirilgan tizim doirasida jalb etilgan vazirlik va idoralarning axborot tizimlari oʻrtasida oʻzaro maʼlumot almashish tartibi; jismoniy shaxslarning elektron talabnomalarini identifikatsiya qilish hamda tegishli statistik maʼlumotlarni shakllantirish va monitoring qilish. 3. Belgilansinki: fuqarolarning xorijga chiqish biometrik pasportini olish uchun elektron murojaat qilish, elektron shaklda dastlabki ariza yuborish boʻyicha davlat xizmatini koʻrsatish, fuqaroning oʻz xohishiga koʻra ichki ishlar organlari migratsiya va fuqarolikni rasmiylashtirish boʻlimlari yoki Oʻzbekiston Respublikasi Yagona interaktiv davlat xizmatlari portali (keyingi oʻrinlarda — YIDXP) yoxud davlat xizmatlari markazlari orqali amalga oshiriladi; arizaga kiritilgan maʼlumotlarning haqqoniyligi axborot tizimlari yordamida avtomatik ravishda tekshiriladi va kiritilgan maʼlumotlarning toʻgʻriligi tasdiqlangach, ariza beruvchi tomonidan qonunchilik hujjatlarida belgilangan tartibda toʻlovlar YIDXP orqali elektron tarzda amalga oshiriladi; fuqarolarning xorijga chiqish biometrik pasportini olish uchun elektron shaklda dastlabki arizaga ilova qilinadigan hujjatlar fuqaroning oʻz xohishiga koʻra ichki ishlar organlari migratsiya va fuqarolikni rasmiylashtirish boʻlinmalari yoki davlat xizmatlari markazlariga YIDXP orqali yuborilishi mumkin. 4. Oʻzbekiston Respublikasi Ichki ishlar vazirligi Adliya vazirligi huzuridagi Davlat xizmatlari agentligi, Vazirlar Mahkamasi huzuridagi Davlat personallashtirish markazi, Axborot texnologiyalari va kommunikatsiyalarini rivojlantirish vazirligi bilan birgalikda bir oy muddatda xorijga chiqish biometrik pasportini olish uchun elektron murojaat qilish, elektron shaklda dastlabki ariza yuborish hamda onlayn toʻlovlarni amalga oshirish boʻyicha davlat xizmatining YIDXP orqali koʻrsatilishini taʼminlash uchun zarur boʻlgan axborot tizimlari oʻzaro integratsiya qilinishini taʼminlasin. 5. Oʻzbekiston Respublikasi Ichki ishlar vazirligi Axborot texnologiyalari va kommunikatsiyalarini rivojlantirish vazirligi, Adliya vazirligi, Mudofaa vazirligi, Vazirlar Mahkamasi huzuridagi Davlat personallashtirish markazi hamda boshqa davlat organlari bilan birgalikda bir oy muddatda YIDXP orqali taqdim etiladigan elektron shakldagi dastlabki arizaga Oʻzbekiston Respublikasi Prezidentining 2018-yil 26-dekabrdagi PQ-4079-son qarori bilan tasdiqlangan Oʻzbekiston Respublikasi fuqarolarining xorijga chiqish tartibi toʻgʻrisidagi nizomning 18-bandida koʻrsatilgan hujjatlarni ilova qilish uchun zarur boʻlgan axborot tizimlari oʻzaro integratsiya qilinishini taʼminlasin. 6. Oʻzbekiston Respublikasi Adliya vazirligi: davlat organlari va boshqa tashkilotlar tomonidan davlat xizmati koʻrsatishning belgilangan tartibiga rioya etilishi boʻyicha ularning faoliyati yuzasidan, shu jumladan, YIDXP orqali doimiy nazorat oʻrnatsin; ushbu qaror bilan tasdiqlangan davlat xizmati koʻrsatish boʻyicha maʼmuriy reglamentning talablarini buzganlik uchun davlat organlari va boshqa tashkilotlar mansabdor shaxslariga nisbatan belgilangan tartibda maʼmuriy jazolar qoʻllasin. 7. Oʻzbekiston Respublikasi Ichki ishlar vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 8. Mazkur qarorning bajarilishini nazorat qilish Oʻzbekiston Respublikasi ichki ishlar vaziri P.R. Bobojonov va Oʻzbekiston Respublikasi adliya vaziri R.Q. Davletov zimmasiga yuklansin. 1. Mazkur Maʼmuriy reglament fuqarolarga (keyingi oʻrinlarda — ariza beruvchilar) Oʻzbekiston Respublikasi Yagona interaktiv davlat xizmatlari portali (keyingi oʻrinlarda — YIDXP) orqali fuqarolarning xorijga chiqish biometrik pasportini olish uchun Ichki ishlar vazirligi migratsiya va fuqarolikni rasmiylashtirish boʻlinmalari yoki davlat xizmatlari markazlariga (keyingi oʻrinlarda — vakolatli organ) ariza yuborish boʻyicha davlat xizmati (keyingi oʻrinlarda — davlat xizmati) koʻrsatish tartibini belgilaydi. 2. Ushbu Maʼmuriy reglament fuqarolarning xorijga chiqish biometrik pasportini olish uchun elektron murojaat qilish boʻyicha arizalarni avtomatlashtirilgan tizim orqali qabul qilish, koʻrib chiqish jarayonida tizim ishtirokchilarining muayyan vazifalarini belgilaydi, xususan: avtomatlashtirilgan tizimga kiritilgan maʼlumotlarga ishlov berish, saqlash va ulardan foydalanish hamda murojaatning holatini monitoring qilish; avtomatlashtirilgan tizim doirasida jalb etilgan vazirlik va idoralarning axborot tizimlari oʻrtasida oʻzaro maʼlumot almashish; jismoniy shaxslarning elektron talabnomalarini identifikatsiya qilish; tegishli statistik maʼlumotlarni shakllantirish va monitoring qilish. 3. Fuqarolarning xorijga chiqish biometrik pasportini olish uchun Yagona interaktiv davlat xizmatlari portali orqali ariza yuborishi mazkur Maʼmuriy reglamentga 1-ilovaga muvofiq sxema asosida amalga oshiriladi. 4. Ariza beruvchi fuqarolarning xorijga chiqish biometrik pasportini olish masalasi yuzasidan oʻz xohishiga koʻra vakolatli organga oʻzi kelib murojaat etadi yoki YIDXPda roʻyxatdan oʻtgan holda elektron tarzda murojaat qiladi. 5. Ariza beruvchi YIDXP orqali fuqarolarning xorijga chiqish biometrik pasportini olish boʻyicha murojaat etganda, ushbu Maʼmuriy reglamentga 2-ilovaga muvofiq elektron shakldagi soʻrovnomani toʻldiradi hamda Oʻzbekiston Respublikasi Prezidentining 2018-yil 26-dekabrdagi PQ-4079-son qarori bilan tasdiqlangan Oʻzbekiston Respublikasi fuqarolarining xorijga chiqish tartibi toʻgʻrisidagi nizomning 18-bandida koʻrsatilgan hujjatlar ilova qilinadi. 16 yoshga toʻlmagan fuqaroning xorijga chiqish biometrik pasportini olish boʻyicha murojaat uning ota-onasi yoki vasiy (homiy) tomonidan amalga oshiriladi va ushbu Maʼmuriy reglamentga 3-ilovaga muvofiq elektron shakldagi soʻrovnomani toʻldiradi hamda Oʻzbekiston Respublikasi Prezidentining 2018-yil 26-dekabrdagi PQ-4079-son qarori bilan tasdiqlangan Oʻzbekiston Respublikasi fuqarolarining xorijga chiqish tartibi toʻgʻrisidagi nizomning 18-bandining ikkinchi — toʻrtinchi, yettinchi — oʻninchi xatboshilarida koʻrsatilgan hujjatlar ilova qilinadi. 6. Soʻrovnomaga kiritilgan maʼlumotlarning haqqoniyligi axborot tizimlari yordamida avtomatik ravishda tekshiriladi. 7. Avtomatlashtirilgan tizim orqali soʻrovnomaga kiritilgan maʼlumotlarning toʻgʻriligi tasdiqlangach, ariza beruvchi tomonidan qonunchilik hujjatlarida belgilangan tartibda YIDXP orqali toʻlovlar elektron tarzda amalga oshiriladi. 8. Davlat xizmati uchun toʻlovlar ariza beruvchi tomonidan uch kun muddatda amalga oshirilishi mumkin. Davlat xizmati koʻrsatilgani uchun toʻlovlar amalga oshirilganligi axborot-kommunikatsiya tizimlari orqali tasdiqlanadi. 9. Toʻlov muvaffaqiyatli oʻtgandan soʻng, fuqarolarning xorijga chiqish biometrik pasportini olish boʻyicha shakllantirilgan soʻrovnoma, xorijga chiqish biometrik pasportini rasmiylashtirish va berish avtomatlashtirilgan axborot tizimiga kelib tushadi. 10. Soʻrovnomada xatolik aniqlanganida, vakolatli organ tomonidan bir ish kuni ichida murojaat etuvchiga soʻrovnomadagi xatoliklarni bartaraf etish uchun besh ish kuni muddat berilganligi toʻgʻrisida xabarnoma yuboriladi (elektron pochta orqali yoki SMS-xabarnoma, bunda SMS-xabarnoma uchun toʻlov soʻrovnomada koʻrsatilgan telefon raqamining hisobidan yechiladi). Belgilangan muddat ichida soʻrovnomadagi xatoliklar bartaraf etilmagan taqdirda soʻrovnoma avtomatik ravishda rad etiladi. 11. Fuqarolarning xorijga chiqish biometrik pasporti olish yuzasidan tekshiruv natijalari haqida hamda tayyor boʻlgan xorijga chiqish biometrik pasportini olib ketishi mumkinligi haqida ariza beruvchiga bir ish kunida xabar yuboriladi (elektron pochta orqali yoki SMS-xabarnoma yuboriladi). 12. Toʻlovlar belgilangan muddatda amalga oshirilmagan taqdirda (toʻlov toʻliq amalga oshirilmagan taqdirda qisman toʻlangan toʻlov summasi ariza beruvchiga qaytarilmaydi) soʻrovnoma avtomatik ravishda rad etiladi. 13. YIDXP orqali xorijga chiqish biometrik pasportini olish masalasi yuzasidan shakllantirilgan elektron soʻrovnomaga tegishli xabarnomani olganidan soʻng, fuqarolik pasporti yoki identifikatsiyalovchi kartasi yoxud tugʻilganlik toʻgʻrisidagi guvohnoma bilan vakolatli organga murojaat etadi. 14. Ariza beruvchiga fuqarolarning xorijga chiqish biometrik pasporti Oʻzbekiston Respublikasi Prezidentining 2018-yil 26-dekabrdagi PQ-4079-son qarori bilan tasdiqlangan Oʻzbekiston Respublikasi fuqarolarining xorijga chiqish tartibi toʻgʻrisidagi nizomning 25-bandi talablariga muvofiq taqdim etiladi. 15. Davlat xizmati koʻrsatilgani uchun “Davlat boji toʻgʻrisida”gi Oʻzbekiston Respublikasining Qonunida belgilangan miqdorda davlat boji undiriladi. Undirilgan davlat bojlari quyidagi tartibda taqsimlanadi: 11,75 foizi — Axborot-kommunikatsiya texnologiyalarini rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga oʻtkaziladi; 10 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasiga oʻtkaziladi; 60 foizi — Vazirlar Mahkamasi huzuridagi Davlat personallashtirish markazining budjetdan tashqari hisobvaragʻiga oʻtkaziladi; qolgan mablagʻlar — Oʻzbekiston Respublikasi Davlat budjetiga oʻtkaziladi. Ariza beruvchilar davlat xizmatlaridan foydalanish uchun YIDXP orqali murojaat etganda, undiriladigan toʻlov davlat bojining 90 foizi miqdorida toʻlanadi. 16. Ariza beruvchi davlat xizmatidan foydalanishdan uni koʻrsatishning har qanday bosqichida bosh tortish huquqiga ega. Ariza beruvchi davlat xizmatidan foydalanishdan bosh tortganda, amalga oshirilgan toʻlov summasi ariza beruvchiga qaytarilmaydi. 17. Oʻzbekiston Respublikasi Adliya vazirligi, Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalari va Davlat xizmatlari markazlari mazkur Reglament talablari ijrosi boʻyicha davlat organlari va boshqa tashkilotlarning faoliyatini, shu jumladan YIDXP orqali doimiy nazorat va monitoring qilib boradi. 18. Ariza beruvchi davlat organlari va boshqa tashkilotlar xodimlarining xatti-harakatlari yuzasidan qonunchilik hujjatlarida belgilangan tartibda shikoyat qilishlari mumkin. 19. Mazkur Maʼmuriy reglament talablarining buzilishida aybdor boʻlgan shaxslar qonunchilik hujjatlarida belgilangan tartibda javob beradilar. Bosqichlar Subyektlar Tadbirlar Bajarish muddatlari 1-bosqich Ariza beruvchi 1. Xorijga chiqish biometrik pasportini olish uchun elektron murojaat qilish uchun YIDXPda roʻyxatdan oʻtish. 2. Xorijga chiqish biometrik pasportini olish uchun elektron soʻrovnomani toʻldirish va yuborish. Murojaat qilingan vaqtda (darhol) 2-bosqich Ichki ishlar vazirligi Migratsiya va fuqarolikni rasmiylashtirish boʻlinmalari (keyingi oʻrinlarda — Vakolatli organ) 1. Soʻrovnomaga kiritilgan maʼlumotlarning haqqoniyligini tekshirish. 2. Soʻrovnomada xato maʼlumotlar koʻrsatilganda va taqdim etilishi lozim boʻlgan hujjatlar taqdim etilmaganda, ularni toʻgʻrilash uchun soʻrovnomani qaytarish hamda xato maʼlumotlar toʻgʻrilanmagan taqdirda soʻrovnomani rad etish. Avtomatik ravishda (darhol) Xato maʼlumotni toʻgʻrilash uchun 5 ish kuni 3-bosqich Ariza beruvchi Xorijga chiqish biometrik pasportini olish uchun “Davlat boji toʻgʻrisida”gi Oʻzbekiston Respublikasining Qonunida belgilangan miqdordagi toʻlovlarni elektron tarzda amalga oshirish. 3 ish kuni muddatda 4-bosqich Vakolatli organ Ariza beruvchiga arizasi qabul qilinganligi va fotosuratga tushish va qoʻl barmoq elektron izlarini olish uchun kelishi kerak boʻlgan kun haqida xabarnoma berish. 1 ish kunida 5-bosqich Ariza beruvchi Xabarnomaga asosan xorijga chiqish biometrik pasporti uchun fotosuratga tushish va qoʻl barmoq elektron izlari olinish uchun belgilangan kunda vakolatli organga shaxsan kelish hamda fotosuratga tushish va qoʻl barmoq elektron izlarini topshirish. Xabarnoma olganidan soʻng 6-bosqich Vakolatli organ Xorijga chiqish biometrik pasportini berish. (Oʻzbekiston Respublikasi Prezidentining 2018-yil 26-dekabrdagi PQ-4079-son qarori bilan tasdiqlangan Oʻzbekiston Respublikasi fuqarolarining xorijga chiqish tartibi toʻgʻrisidagi nizomning 25-bandi talablariga muvofiq. 10 ish kuni davomida Fuqaroning xorijga chiqish biometrik pasportini olish boʻyicha SOʻROVNOMA Ariza beruvchi toʻgʻrisida maʼlumot: I. Jismoniy shaxs toʻgʻrisida maʼlumot 1. JShShIR 2. FIO 3. Oldin mavjud boʻlgan barcha familiya, ismi, otasining ismi: 4. Tugʻilgan joyi va sanasi 5. Millati 6. Harbiy xizmatga majburiyati 7. Ish (oʻqish, xizmat) davrida davlat siriga taalluqli maʼlumotlar bilan tanishish uchun rasman ruxsatnoma rasmiylashtirilganligi II. Arizachi tomonidan taqdim etiladigan fuqarolik pasporti yoki unga tenglashtiriladigan hujjat haqida maʼlumot 8. Seriyasi va raqami 9. Kim tomonidan berilgan 10. Qachon berilgan 11. Telefon raqami 12. Elektron pochta manzili (agar mavjud boʻlsa) 13. Mehnat faoliyati haqida soʻnggi 5 yildagi maʼlumot (taʼlim muassasalaridagi oʻqish va harbiy xizmat ham kiradi): Yili va oyi Lavozim, davlat organi yoki boshqa tashkilotning nomi Ish joyi joylashgan manzil Kirish Ketish 14. Turmush oʻrtogʻi toʻgʻrisida maʼlumot (mavjud boʻlsa). Familiyasi, ismi, otasining ismi Tugʻilgan sanasi va joyi Ish joyi, lavozimi Istiqomat mamlakati va yashash manzili 16 yoshga toʻlmagan fuqaroning xorijga chiqish biometrik pasportini olish boʻyicha SOʻROVNOMA Ariza beruvchi toʻgʻrisida maʼlumot: I. Jismoniy shaxs toʻgʻrisida maʼlumot 1. JShShIR (mavjud boʻlsa) 2. FIO 3. Oldin mavjud boʻlgan barcha familiya, ismi, otasining ismi 4. Tugʻilgan joyi va sanasi 5. Millati II. Arizachi tomonidan taqdim etiladigan fuqarolik pasporti yoki unga tenglashtiriladigan hujjat haqida maʼlumot 6. Seriyasi va raqami 7. Kim tomonidan berilgan: 8. Qachon berilgan 9. Telefon raqami 10. Elektron pochta manzili (agar mavjud boʻlsa) 11. Hamrohlik qiluvchi shaxs toʻgʻrisida maʼlumot: Familiyasi Ismi Otasining ismi Tugʻilgan sanasi 12. Ota-onasi toʻgʻrisida maʼlumot: Familiyasi Ismi Otasining ismi Tugʻilgan sanasi Fuqaroligi